Ma arvan, et Narva  kunsti omanäolisust määrab kõigepealt geograafiline asukoht. Narvas on töötanud ja töötavad erinevate vene koolkondade esindajad (Leningradi, Moskva, Jaroslavli, Kostroma kunstiõppeasutuste vilistlased) ning ka eesti kunstnikud. See vastastikune mõju andiski imetlusväärse tulemuse 1980-ndatel, kui Eesti vaba kunstiatmosfäär lubas kunstnikel palju eksperimenteerida vormiloomise valdkonnas. Ei ole juhuslik, et üks esimesi kaasaegse (nonkonformistliku) kunsti probleemidele pühendatud seminare Nõukogude Liidus  toimus just Narvas 1988. a. Selle tähendusele on tähelepanu pööranud nii Peterburi kui ka Moskva kolleegid.